Маликова Гүзәл Хәсән ҡыҙы

Маликова Гүзәл Хәсән ҡыҙы (8 ноябрь 1962 йыл) — башҡорт театр актёры, Башҡортостан Республикаһының халыҡ артисы (2009).

 Биографияһы 
Гүзәл Хәсән ҡыҙы Маликова 1962 йылдың 8 ноябрендә Башҡорт АССР-ының Баймаҡ ҡалаһында тыуған.

1987 йылда Заһир Исмәғилев исемендәге Өфө дәүләт сәнғәт институтын тамамлай һәм М. Ғафури исемендәге Башҡорт дәүләт академия драма театры труппаһына ҡабул ителә, әлеге көнгә тиклем шунда эшләй.

 Спектаклдәрҙәге ролдәре 
 Ляля Моисеевна («Возлюбленная», Р. Байбулатов),
 Мәбрүрә («Аҫылйәр» музыкаль драмаһы, М. Фәйзи пьесаһы буйынса),
 Маруи («Утраченные грёзы» драмаһы, Ә. Атнабаев),
 Октябрина («Мөхәббәткә кәртә юҡ», Н. Ғәйетбаев),
 Мадам Труабаль («Минең ҡатынымдың исеме Морис», Раффи Шарт),
 Ырыу башлығы («Ай тотолған төндә», М. Кәрим),
 Әсә («Артур+Нэнси», Ә. Дилмөхәмәтова),
 Шатмантамаҡ ҡарсыҡ («Алтын йөрәк», С. Сурин),
 Аҡһылыу («Дала ҡыҙы», А. Йәғәфәров),
 Әсә («Ҡыҙыл яулыҡлы тирәк», Сыңғыҙ Айытматов),
 Әбей (ҡырғыҙ режиссеры һәм авторы Нурлан Абдыкадыровтың «Теләк бишеге» мәҫәле).

 Фильмдәрҙәге ролдәре 
«Ай ҡыҙы» нәфис фильмында Йәмилә роле (Ф. Бүләков сценарийы буйынса, режиссеры Ә. Нурмөхәмәтов).

 Маҡтаулы исемдәре һәм бүләктәре 
 Башҡортостан Республикаһының халыҡ артисы (2009)
 Башҡортостан Республикаһының атҡаҙанған артисы (1997)
 «Театр яҙы-2003» Республика фестивалендә «Иң яҡшы ҡатын-ҡыҙ роле»

 Һылтанмалар 

 Башҡорт дәүләт академия драма театры сайты 

Категория:Өфө дәүләт сәнғәт институтын тамамлаусылар
Категория:Башҡортостандың атҡаҙанған артистары
Категория:Башҡортостандың халыҡ артистары
Категория:Шәхестәр:Башҡорт дәүләт академия драма театры